CELEX: 32008R0628
Language: sl
Date: 2008-07-02 00:00:00
Title: Uredba Komisije (ES) št. 628/2008 z dne 2. julija 2008 o spremembi Uredbe (ES) št. 1898/2006 o podrobnih pravilih za izvajanje Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

3.7.2008   
            
            
               SL
            
            
               Uradni list Evropske unije
            
            
               L 173/3
            
         
      UREDBA KOMISIJE (ES) št. 628/2008
   z dne 2. julija 2008
   o spremembi Uredbe (ES) št. 1898/2006 o podrobnih pravilih za izvajanje Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti točke (g) člena 16 Uredbe,
   ob upoštevanju naslednjega:
   
               (1)
            
            
               V Prilogi V k Uredbi Komisije (ES) št. 1898/2006 (2) so navedene značilnosti znakov Skupnosti, ki se lahko namestijo na etikete in embalaže proizvodov, katerih ime je bilo registrirano kot zaščitena geografska označba ali zaščitena označba porekla.
            
         
               (2)
            
            
               Navedeni znaki Skupnosti so prispevali k zvišanju vrednosti zaščitenih geografskih označb in zaščitenih označb porekla ter omogočili potrošnikom, da prepoznajo nekatere proizvode, katerih značilnosti so povezane s poreklom.
            
         
               (3)
            
            
               Trenutno imajo znaki, ki označujejo zaščitene označbe porekla in zaščitene geografske označbe, skupno obliko, barvo in motiv. Razlikujejo se le po napisu v notranjosti znakov.
            
         
               (4)
            
            
               Glede na pridobljene izkušnje od začetka uvedbe navedenih znakov in za spodbujanje njihove uporabe se zdi primerno, da se potrošnikom olajša razločevanje med zaščiteno označbo porekla in zaščiteno geografsko označbo. Zato je treba znakoma navedenih označb določiti različni barvi.
            
         
               (5)
            
            
               Da se izogne gospodarski škodi, ki bi zaradi spremembe barve znakov Skupnosti prizadela zadevne proizvajalce in izvajalce, je treba predvideti prehodno obdobje, v katerem se bodo lahko uporabljali znaki Skupnosti, ki so v skladu z določbami, veljavnimi pred začetkom veljave te uredbe.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za zaščitene geografske označbe in zaščitene označbe porekla –
            
         SPREJELA NASLEDNJO UREDBO:
   Člen 1
   Priloga V k Uredbi (ES) št. 1898/2006 se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   Embalaže in etikete z znaki Skupnosti, ki so v skladu s Prilogo V k Uredbi (ES) št. 1898/2006 v različici, ki se bo uporabljala do začetka veljave te uredbe, se lahko uporabljajo do 1. maja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. julija 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 93, 31.3.2006, str. 12. Uredba, kakor je bila nazadnje spremenjena z Uredbo Komisije (ES) št. 510/2008 (UL L 149, 7.6.2008, str. 61).
   
      (2)  UL L 369, 23.12.2006, str. 1.
   
      PRILOGA
      V Prilogi V k Uredbi (ES) št. 1898/2006 se točke 1, 2 in 3 nadomestijo z naslednjim:
      
         „1.   BARVNI ALI ČRNO-BELI ZNAKI SKUPNOSTI
         Pri barvnih znakih se lahko uporabljata neposredni tisk (panton) ali štiribarvni tisk. Referenčne barve so navedene spodaj.
         
                     Znak Skupnosti ‚Zaščitena označba porekla‘ v barvah pantone:
                     
                        
                     
                        
                  
                  
                     Znak Skupnosti ‚Zaščitena geografska označba‘ v barvah pantone:
                     
                        
                     
                        
                  
               
            
         Znaki Skupnosti s štiribarvnim tiskom
         
                     Znak Skupnosti ‚Zaščitena označba porekla‘ s štiribarvnim tiskom:
                     
                        
                     
                        
                  
                  
                     Znak Skupnosti ‚Zaščitena geografska označba‘ s štiribarvnim tiskom:
                     
                        
                     
                        
                  
               Črno-beli znaki Skupnosti:
         
            
         2.   ZNAKI SKUPNOSTI V NEGATIVU
         Če je barva ozadja na embalaži ali etiketi temna, se lahko znaki uporabijo v negativu z uporabo barve ozadja na embalaži ali etiketi.
         
            
         3.   KONTRAST Z BARVAMI OZADJA
         Če je znak barvni na barvnem ozadju, zaradi česar je težko viden, je treba uporabiti zunanji razmejevalen krog okrog znaka, da se izboljša kontrast z barvnim ozadjem:
         
                     Znak Skupnosti ‚Zaščitena označba porekla‘
                     
                        
                  
                  
                     Znak Skupnosti ‚Zaščitena geografska označba‘
                     
                        “